स्टांप टिकट की कमी से वकील और लोग परेशान
राजपुरा| कोर्टपरिसर में किसी केस की नकल निकलवानी हो, केस फाइल करना हो, जमीन की रजिस्ट्री की नकल लेनी हो या चैक बाउंस केस फाइल करना हो और अन्य मामलों में 10 रुपए, 20 रुपए या 50 रुपए की टिकटों का इस्तेमाल बतौर कोर्ट फीस किया जाता है। इसकी राजपुरा कोर्ट परिसर में बहुत कमी चल रही है। संबंधित महकमा भी इसे ओर खास ध्यान नहीं दे रहा। ये जानकारी बुधवार को राजपुरा कोर्ट परिसर में मौजूद सीनियर वकील राकेश मेहता और उनके साथियों ने दी। उन्होंने कहा कि टिकटों की दिक्कत तो काफी समय से चल रही है। पहले पटियाला या नाभा और अन्य शहरों से टिकट मंगवाकर काम चला लिया जाता था पर अब वहां भी टिकटों की कमी है। केस को फाइल करने में भी समय लग रहा है। उन्होंने संबंधित महकमे के अधिकारियों से मांग की कि जल्द इन टिकटों की कमी को दूर किया जाए।
टिकटों की कमी की जानकारी देते वकील और अन्य लोग।
hin_Deva hin_Deva hin_Deva